b'\n_START_ARTICLE_\nDe facto\n_START_PARAGRAPH_\nDe facto (latvie\xc5\xa1u: saska\xc5\x86\xc4\x81 ar faktu jeb faktiski) ir no lat\xc4\xab\xc5\x86u valodas c\xc4\x93lies izteiciens, kas tiesliet\xc4\x81s noz\xc4\xabm\xc4\x93, ka kaut kas notiek praks\xc4\x93, bet ne oblig\xc4\x81ti saska\xc5\x86\xc4\x81 ar likumu. \xc5\xa0o izteicienu bie\xc5\xbei lieto k\xc4\x81 pretstat\xc4\xabjumu de jure, kas noz\xc4\xabm\xc4\x93 to, ko saka likums, kam\xc4\x93r de facto attiecas uz to, kas notiek praks\xc4\x93. T\xc4\x81pat terminu "de facto" var lietot ar\xc4\xab gad\xc4\xabjumos, kad past\xc4\x81v noteiktas visp\xc4\x81rpie\xc5\x86emtas normas, kuras nenosaka nek\xc4\x81di ofici\xc4\x81li likumi, noteikumi vai standarti._NEWLINE_\xc5\xa0o terminu lietojumu var ilustr\xc4\x93t ar valsts valodas piem\xc4\x93ru. Lai ar\xc4\xab Austr\xc4\x81lij\xc4\x81, Lielbrit\xc4\x81nij\xc4\x81 un ASV nav ofici\xc4\x81li noteiktas valsts valodas, de facto valsts valoda \xc5\xa1aj\xc4\x81s valst\xc4\xabs ir ang\xc4\xbcu valoda. Tai pat laik\xc4\x81 \xc4\xaarij\xc4\x81 de jure valsts valoda ir \xc4\xabru valoda, ta\xc4\x8du de facto k\xc4\x81 valsts valoda tiek lietota ang\xc4\xbcu valoda.'